नेदरलँड्स क्रिकेट संघाचा दक्षिण आफ्रिका दौरा, २०२१-२२

नेदरलँड्स क्रिकेट संघाने तीन आंतरराष्ट्रीय एकदिवसीय सामने (वनडे) खेळण्यासाठी नोव्हेंबर - डिसेंबर २०२१ दरम्यान दक्षिण आफ्रिकेचा दौरा केला. आंतरराष्ट्रीय एकदिवसीय मालिका २०२०-२२ आयसीसी क्रिकेट विश्वचषक सुपर लीग अंतर्गत खेळविण्यात आली. दोन्ही संघांनी मे २०१३ नंतर प्रथमच एकमेकांबरोबर वनडे सामने खेळले. ही मालिका पहिलीच वेळ अशी होती की दोन्ही संघ एकमेकांसोबत दक्षिण आफ्रिकेत खेळले. मालिकेपूर्वी नेहमीचा कर्णधार टेंबा बवुमा अनुपस्थित असल्याने केशव महाराजला दक्षिण आफ्रिकेचा कर्णधार नियुक्त केले गेले.

पहिल्या एकदिवसीय सामन्यात दक्षिण आफ्रिकेने नेदरलँड्सला २७८ धावांचे लक्ष्य ठेवले. परंतु पावसामुळे नेदरलँड्सचा डाव केवळ २ षटकांनंतर थांबविण्यात आला. त्यानंतर पाऊस न थांबल्याने सामना अनिर्णित राहिला. नोव्हेंबरच्या अखेरीस दक्षिण आफ्रिकी देशांमध्ये कोरोनाव्हायरस या साथीच्या रोगाचा ओमिक्रॉन नामक वेगळ्या प्रकारचा विषाणूचा झपाट्याने फैलाव होण्यास सुरुवात झाली. युरोपीय देशांनी खबरदारीचा उपाय म्हणून दक्षिण आफ्रिकी खंडामधून होणारी प्रवासी विमान वाहतूक स्थगित केली. नेदरलँड्स सरकारने ही अश्या विमानसेवा स्थगित केल्या. त्यामुळे उर्वरीत दौऱ्याच्या भवितव्यावर प्रश्नचिन्ह निर्माण झाले. अखेर २७ नोव्हेंबर रोजी उर्वरीत दोन सामने अनिश्चित काळासाठी स्थगित करण्यात आले. दोन्ही देशांचे क्रिकेट बोर्ड उर्वरीत दोन सामने येणाऱ्या मोसमात खेळविण्यासाठी प्रयत्न करतील असे जाहीर करण्यात आले.

२०२०-२२ आयसीसी क्रिकेट विश्वचषक सुपर लीग - आंतरराष्ट्रीय एकदिवसीय मालिका

१ला सामना

२रा सामना

३रा सामना

इ.स. २०२१ मधील क्रिकेट
नेदरलँड्स क्रिकेट संघाचे दक्षिण आफ्रिका दौरे